**Veðurlagsvirðisløn Føroya Lærarafelags**

Lærarafelagið ynskir, at føroysk útbúgving í størri mun leggur dent á kunnleikan um veðurlags- og umhvørvisavbjóðingar, so at børn og ung fáa øktan kunnleika og verða meiri tilvitað um hesar avbjóðingarnar. Læra um burðardygga menning er tí eitt øki, ið Lærarafelagið ætlar varpa ljós á.

Endamálið við virðislønini er at gera vart við veðurlagsavbjóðingar og veðurlagsloysnir í øllum samfelagnum sum heild, serliga í útbúgvingarhøpi. Virðislønin skal eggja arbeiði við burðardyggum loysnum í skúlanum og samfelagnum.

Allir fólkaskúlar og frískúlar kunnu søkja um at fáa Veðurlagsvirðisløn Føroya Lærarafelags.

Hvørt ár verður ein virðisløn á 25.000 krónur latin. Umsøkjarar úr øllum málbólkum hava eins stóran møguleika at vinna.

Gevið krøvunum fyri veðurlagsvirðisløn Føroya Lærarafelags gætur, áðrenn tit søkja. Viðtøkurnar áseta, at skúlar, sum søkja, skulu hava eggjað børnum og ungum til at arbeiða við og ogna sær vitan og kunnleika um veðurlagsavbjóðingar og veðurlagsloysnir.

Vinnarin skal hava lokið minst eitt av hesum krøvum:

* Skarað framúr í arbeiðinum við útbúgving í burðardyggari menning.
* Verið virkin í at økja tilvitanina um, hvussu veðurlagsavbjóðingar kunnu loysast. Loysnirnar kunnu vera staðbundnar og til dømis snúgva seg um orkunýtslu, burturkast, nýtslu, keyp og flutning.
* Fingið burðardygga menning við í arbeiðið í skúlanum.

Veðurlagsvirðislønin verður latin einum skúla, har allur skúlin, ein deild, ein flokkur ella ein bólkur hevur arbeitt við veðurlagsavbjóðingunum.

Tit søkja við at fylla út umsóknarblaðið á næstu síðu. Umsóknin skal í mesta lagi fylla eina síðu, men tit kunnu skoyta uppí stutt viðfesti við týðandi skjalfestingum ella uttanhýsis viðmæli. Umsóknin skal hava:

* Eina grundgeving fyri uppskotinum. Umsøkjarin skal greiða frá, hvussu viðkomandi hevur arbeitt við veðurlagsavbjóðingum og/ella loysnum í samsvari við krøvini í viðtøkunum fyri virðislønina.
* Skjøl ella leinki til neyvari lýsing. Tað kann til dømis vera blaðgreinir, ein stutt frágreiðing ella ársfrágreiðing frá arbeiðinum.
* Navn og bústaður hjá viðkomandi, ið verður skotin upp til virðislønina.
* Telefonnummar og teldubústaður hjá einum kontaktpersóni í skúlanum.
* Um umsóknin verður send inn av øðrum enn viðkomandi sjálvum, skal umsóknin eisini hava navnið, telefonnummarið og teldubústaðin hjá tí, ið søkir.

Spurningar viðvíkjandi Veðurlagsvirðislønini kunnu sendast til Føroya Lærarafelag á lararaf@lararafelag.fo.

Umsóknin verður send í umsóknarskjalinum til lararaf@lararafelag.fo.

**Umsóknarskjal til Veðurlagsvirðisløn Føroya Lærarafelags**

|  |
| --- |
| **Uppskot til virðislønina**: |
| *skúli*: | *bústaður*: |
| **Kontaktpersónur í skúlanum**: |
| *navn*: | *tlf. nr*.: | *teldupostur*: |
| **Grundgeving fyri uppskotinum**:*(Umsøkjarin skal greiða frá, hvussu viðkomandi hevur arbeitt við veðurlagsavbjóðingum og/ella loysnum í samsvari við krøvini í viðtøkunum fyri virðislønina)* |
| *Skjøl ella leinki til neyvari lýsing av arbeiðinum kunnu festast við umsóknini. Til dømis blaðgreinir, ein stutt frágreiðing ella ársfrágreiðing frá arbeiðinum.* |
| **Uppskotsstillari**: |
| *navn*: | *tlf.nr*.: | *teldupostur*: |

*Umsóknarfreistin er 20. apríl 2020 kl. 20. Umsóknin skal sendast til* *lararaf@lararafelag.fo*